Череп и кости
Тази статия се отнася за международния символ за опасност. За пиратския флаг вижте Веселия Роджър.

Череп и кости е символ, състоящ се от човешки череп и чифт дълги кости, кръстосани под него. В общия случай е използван като предупредителен знак за смъртоносна опасност, най-често отрова.

История 

През 1829 г. щатът Ню Йорк изисква означаването на всички съдове с отровни вещества. Изглежда, че символът с череп и кости започва да се използва за тази цел от 1850-те. Преди това са използвани различни мотиви, включително датското "+ + +" и рисунки на скелети.

Употреба 
Днес символът все още е единственият стандартен символ за отрова. Въпреки това, той се среща все по-рядко извън индустриалната среда, отколкото преди. Причината за това, освен евентуалното отблъскване на екологично осъзнати потребители, е възможността да привлича децата поради асоциацията си с пиратството, популярна тема в игрите и играчките.

В Уникод, символът за череп и кости е U+2620 (☠). HTML-кодът е &#9760;.

Някои разпятия включват череп и кости под изображението на тялото на Исус, напомняйки за легенда, според която мястото на разпъването е и мястото, на което е погребан Адам.

Вижте също 
 Символ
 Символ за опасност
 Тофет
 Memento mori
 Vanitas
 Totenkopf („Мъртвешка глава“), емблемата на някогашни германски елитни военни части
 Андреевски кръст
 Санбенито

Символи
Пиратство